„PRILOG VI.

iz članka 3.

Kućna radinost i folklorni proizvodi

1. Izuzeće predviđeno člankom 3. u vezi s proizvodima iz kućne radinosti primjenjuje se samo na sljedeće vrste proizvoda:

(a) tkanine istkane na tkalačkim stanovima kojima se upravlja samo na ručni ili nožni pogon, koje se tradicionalno izrađuju u kućnoj radinosti pojedine zemlje dobavljača;

(b) odjevne predmete ili druge tekstilne proizvode kakvi se tradicionalno izrađuju u kućnoj radinosti pojedine zemlje dobavljača, izrađene ručno od gore spomenutih tkanina i šivane isključivo rukom bez pomoći bilo kakvog stroja. U slučaju Indije i Pakistana, izuzeće se primjenjuje na proizvode iz kućne radinosti ručno izrađene od proizvoda navedenih u točki (a);

(c) tradicionalne ručno izrađene folklorne proizvode svake pojedine zemlje dobavljača, popisane u Prilogu predmetnim bilateralnim sporazumima ili rješenjima;

(d) u slučaju Bangladeša, Indonezije, Malezije, Šri Lanke i Tajlanda, tradicionalne ručno izrađene batik tkanine i tekstilne proizvode napravljene od takvih tkanina, bilo da su šivani rukom ili šivaćom mašinom na ručni ili nožni pogon. Batik tkanine se određuju na sljedeći način: ručno izrađene batik tkanine izrađuju se tradicionalnim postupkom u kojem se boje i nijanse nanose na bijele nebijeljene tkanine. Ovaj se postupak obavlja ručno u tri faze: i. ručno nanošenje voska na tkaninu; ii. bojanje ili oslikavanje (boja se nanosi ili tradicionalnom obrtničkom metodom bojanja ili ručnim bojanjem); iii. uklanjanje voska prokuhavanjem tkanine.

Ove se tri faze postupka ponavljaju za svaku boju ili nijansu koja se nanosi na tkaninu.

2. Izuzeće se odobrava samo za proizvode na koje se odnosi potvrda koja je sastavljena u skladu s oglednim primjerkom priloženim ovom Prilogu, koju izdaje nadležno tijelo zemlje dobavljača.

U slučaju Bagladeša, Indonezije, Malezije, Šri Lanke i Tajlanda, u rubriku 11 potvrde unosi se sljedeće:

„(d) Traditional handicraft batik fabrics and textile articles made from such batik fabrics”

i

„(d) Tissus artisanaux traditionnels ‚batik’ et articles textiles fabriqués à partir de tels tissus ‚batik’.”

Za Indiju, naslov potvrde glasi:

„Certificate in regard to handloom fabrics, products of the cottage industry and traditional folklore products, issued in conformity with and under the conditions regulating trade in textile products with the European Community”;

„Certificat relatif aux tissus tisses sur métier à main et aux produits faits avec ces tissus de fabrication artisanale et aux produits relevant du folkloe traditionnel délivré en conformité avec et sous les conditions régissant les échanges de produits textiles avec la Communauté Européenne”;

a točka (b) u rubrici 11 glasi kako slijedi:

„(b) Hand-made cottage industry products made of the fabrics under (a)”,

i

„(b) Produits de fabrication artisanale faits à la main avec les tissus décrits sous (a)”.

U slučaju Mađarske i Vijetnama, potvrde koje se tiču proizvoda predviđenih točkom (c) gore moraju imati jasno naznačen pečat „Folklore”. U slučaju neslaganja između Zajednice i tih zemalja u vezi s prirodom tih proizvoda, u roku od jednog mjeseca održavaju se konzultacije u svrhu rješavanja nesuglasica.

Na potvrdi se posebno navode razlozi odobrenja izuzeća.

3. Ako bi uvoz bilo kojeg proizvoda obuhvaćenog ovim Prilogom dosegao opseg koji može uzrokovati probleme unutar Zajednice, što je prije moguće pokreću se konzultacije sa zemljama dobavljačima s ciljem razrješenja situacije usvajanjem količinskog ograničenja ili mjera nadzora, u skladu s člancima 10. i 13. ove Uredbe.

Odredbe dijela VI. Priloga III. primjenjuju se mutatis mutandis na proizvode obuhvaćene stavkom 1. ovog Priloga.”